Cijanid
Cijanidi su soli i ostali hemijski spojevi cijanovodične kiseline (HCN). U organskoj hemiji, cijanidi se opisuju općom formulom R-C≡N. Ime cijanid potiče od grčke riječi κυανός (kianos = plav), a odnosi se na spoj željezo(III)heksacijanoferat(II) (prusko plavo), koji je veoma postojan pigment prepoznatljive plave boje. Cijanid je svaki hemijski spoj koji sadrži monovalentnu kombiniranu grupu CN. Ova grupa je poznata kao cijano grupa, a sadrži ugljikov trostruko vezani atom, koji je vezan sa dušikovim atomom.